Violet

* Splash art
* โมเดล
* Splash art ใหม่
* โมเดลใหม่

**Violet** (ไวโอเล็ต) **The Pistol Assassin** เป็นฮีโร่ลำดับที่ 21 ของเกม Arena of Valor ที่เปิดขายในวันที่ 3 ม.ค. 2017 ตำแหน่งแครี่

## เนื้อเรื่อง

“ฉันเกลียดทั้งทราย และพายุทราย ฉันสุดทนกับชีวิตไม่มีที่อาบน้ำแบบนี้แล้ว!”

ณ ชายแดนทะเลทรายแห่งความตาย เหล่านักล่าปีศาจกำลังออกเดินทางท่ามกลางหินทรายที่ปลิดปลิวเต็มท้องฟ้า Violet ที่ปิดหน้าด้วยผ้าจนมิดชิดแทบหายใจไม่ออก เธอบ่นถึงสถานที่ดึกดำบรรพ์ และป่าเถื่อนแห่งนี้ตลอดการเดินทาง จริงๆ ตอนนี้เธอไม่ได้อยู่ในสถานะที่ต้องมาเดินทัพแบบนี้ แต่ในใจเธอก็แอบรู้สึกเป็นห่วงเด็กๆ ที่เธอดูแลฝึกฝนมากับมือ เธอไม่สามารถปล่อยให้พวกเขาเผชิญกับภัยอันตรายเพียงลำพังได้

น้อยคนที่จะรู้ว่ารองผู้บัญชากองทหารล่าปีศาจอย่าง Violet และเป็นผู้สืบทอดตำแหน่งของพลเอก Hardfort แห่งสหพันธรัฐ ว่าทำไมเธอถึงต้องสละอนาคตของตน และเอาตัวเข้ามาสืบสวนและพัวพันกับคดีทุจริตที่สะเทือนไปทั้งประเทศ ถึงแม้จะมีข้าราชการถูกจับจากคดีนี้ แต่ผู้ต้องสงสัยจากเบื้องบนอย่างนักการเมืองหนุ่ม Quillen กลับถูกยืนยันความสุจริต นอกจากเขาจะถูกยืนยันว่ามิได้ทุจริตทรัพย์สินส่วนกลางแล้ว ยังถูกเปิดเผยว่าแอบบริจาคเงินหลายครั้งแบบนิรนาม ให้กับประชาชนผู้เสียผลประโยชน์จากนโยบายที่เขาเสนอ Violet ถูกทำโทษจากการกล่าวหาเท็จ มิใช่เพียงแค่นี้ แต่เธอถูกสังคมประณามเกินกว่าเธอจะต้านทานได้ เพื่อเป็นการลดผลกระทบจากเรื่องนี้ ทำให้ Violet ยื่นคำร้องขอลาออกจากตำแหน่ง และสละสิทธิ์การได้รับเงินบำนาญทหาร หลังจากนั้น Violet เลือกเริ่มเส้นทางชีวิตโดยการเป็นพรานที่เร่ร่อนไปทั่ว และเลี้ยงชีพด้วยการรับเงินรางวัลจากการทำภารกิจของสหพันธรัฐ ในบางโอกาสเธอก็จะออกเดินทางไปที่อาณาจักรอื่นในฐานะทหารรับจ้าง เธอพึงพอใจกับสถานะในตอนนี้มาก ชีวิตที่อิสระ แปลกใหม่ ไร้กฎระเบียบ และออกเดินทางตลอดเวลา... แต่แล้ว เมื่อเธอได้รับข่าวที่ทหารนักล่าปีศาจเตรียมจะออกรบ ทำให้เธอเลือกที่จะกลับไปเข้าร่วมทันที

“เรื่องบางอย่าง ยังไงก็ต้องมีคนไปทำ” นี่คือประโยคที่ Violet ได้กล่าวไว้กับพลเอก Hardfort ก่อนเริ่มสืบคดีทุจริต เธอได้นำคำพูดนี้มาพูดให้เพื่อนทหารฟังอีกครั้ง และปฏิบัติตามสิ่งที่ตนพูดมาเสมอ

กองทัพเดินทางเข้าสู่อาณาเหตของศัตรูได้หลายอาทิตย์ ทหารทุกหน่วยได้ทำตามคำสั่งของผู้บัญชาการ Valhein ตลอดระยะการเดินทาง กลยุทธของ Valhein คือการโจมตีฐานย่อยของปีศาจในทะเลทรายไปเรื่อยๆ เพื่อให้ The Abyss ไม่สามารถรวบรวมปีศาจมาต่อสู้ได้ รวมทั้ง Murad อดีตเจ้าชายแห่งจักรวรรดิ Helios ก็ได้เข้าร่วมเป็นพันธมิตรด้วย เขาได้รวบรวมกลุ่มผู้ต่อต้านที่กระจายอยู่ทั่วราชอาณาจักร เพื่อช่วยเหลือกลุ่มล่าปีศาจในการเข้าโจมตีเหมืองแร่ และเมืองที่อยู่ภายใต้การปกครองของ Azzen'Ka สงครามสู้รบอย่างต่อเนื่อง จนทำให้เกิดปัญหาขาดแคลนทรัพยากร Murad จึงต้องพากลุ่มต่อต้านไปเสาะหาอาหาร และน้ำดื่มที่มีจำกัดจากประชาชนระแวกนั้น ยารักษาที่ขาดแคลนเปรียบดั่งมือปีศาจที่บีบคอทหารกลุ่มนี้อยู่ แม้กระทั่ง Valhein ที่ตำแหน่งสูงถึงผู้บังคับบัญชา เมื่อล้มป่วยจากการติดเชื้อไวรัส เขาก็ต้องกัดฟันดิ้นรนเพื่อมีชีวิตอยู่ต่อไป เพื่อไม่เป็นการเสียเวลาสู้รบให้มากกว่านี้ Violet จึงถูกเลือกให้เป็นผู้บังคับบัญชาคนใหม่ ไม่มีผู้ใดเหมาะกับตำแหน่งนี้เท่าเธอแล้ว หากไปต่อ โอกาสที่จะทำให้กลยุทธสำเร็จนั้นมีน้อยนิด หากถอยหลัง อาจจะยังมีแรงเก็บไว้สู้ต่อครั้งหน้า Violet กำลังจะต้องตัดสินใจอย่างยากลำบาก

“ถ้าเป็นเจ้าแก่นั่นจะเลือกแบบไหนกันนะ...”

ในหัวเธอคิดถึงพลเอก Hardfort ผู้มีบุญคุณที่เห็นแววในตัว Violet และเลือกเธอมาเป็นผู้นำให้กลุ่มทหารเก่งกาจนี้ มิเช่นนั้นเธอยังคงเป็นเจ้าหน้าที่ทั่วไปในสำนักสืบสวนอยู่เลย แม้เธอจะปากแข็งไม่ยอมรับความจริง แม้เธอจะไม่เคยยอมรับผิด แต่ความรู้สึกผิดต่อท่านก็อยู่ในใจลึกๆ ของ Violet

“ลุงคงจะไม่โจมตี แต่ก็น่าจะไม่ถอยทัพสินะ”

Violet นึกถึงฉายาที่พวก Valhein แอบตั้งให้แกลับหลัง --- ราชาปีศาจตาเดียว เพราะสำหรับตาแก่ที่โดนปีศาจควักตาไปข้างนึง แล้วยังมีแรงชักปืนลั่นใส่หัวปีศาจได้เนี่ย เขาคงไม่เลือกที่จะยอมแพ้แล้วถอยกลับไปง่ายๆ หรอก

“รวมพล!” Violet ออกคำสั่งต่อหน้ากองทหารทุกหน่วย “นับจากวันนี้ เราจะแยกกองทัพออกเป็นหน่วยละ 10 คน ทุกหน่วยจะต้องแอบเนียนเข้าไปตามชนเผ่า เหมือง และเมืองต่างๆ และสามารถสู้รบได้อิสระตามสมควร”

“ให้แต่ละหน่วยเลือกหัวหน้ามา 1 คน และรองหัวหน้า 2 คน หากมีแผนการที่จะต่อสู้จะต้องให้ 3 คนนี้ตัดสินใจก่อน และต้องได้รับอนุมัติแผนการจาก 2 คนขึ้นไปถึงจะเริ่มลงมือได้ หัวหน้าหน่วยเท่านั้นที่มีอำนาจในการบัญชาการ”

“ส่วนกลุ่มต่อต้านภายใต้การดูแลของเจ้าชาย Murad ขอให้ทุกคอยสนับสนุนหน่วยย่อยทุกหน่วยด้วย หากเกิดผู้บาดเจ็บหรือล้มป่วย โปรดส่งมอบให้ทีมกลุ่มต่อต้านเพื่อย้ายไปเซตปลอดสงคราม

“กลยุทธครั้งนี้เน้นการถ่วงเวลากองทัพของศัตรู และทำลายสิ่งปลูกสร้างทางทหารให้มากที่สุด” Violet มองเห็นสายตาที่มุ่งมั่นจากทุกคน เธอกัดฟันพูดต่อ

“สิ่งสำคัญที่สุดในภารกิจครั้งนี้คือห้ามตายเด็ดขาด หากล้มเหลวก็จงถอย แล้วค่อยกลับไปใหม่”

“จงจำไว้! พวกเราไม่ได้สู้รบโดยลำพัง ทุกคนต่างเป็นคอยสนับสนุนพวกเราอยู่!” Violet กำมือและชูขึ้นสูง

“ก่อนที่พวกมันจะมาถึง เราจงทำให้พวกมันเห็นถึงพลังของนักล่าปีศาจ! ทหารที่เก่งกาจที่สุดของสหพันธรัฐ!”

“เริ่มปฏิบัติการได้!”

## ข้อมูล

* สิ้นเดือนเหมือนสิ้นใจ ยืมเงิน Valhein และ Butterfly ตลอด

* จะเป็นจะตายถ้าไม่ได้อาบน้ำเกินหนึ่งวัน

* เคยจับ Valhein ผูกแล้วห้อยบนต้นไม้

* คอแข็งมาก มักแบก Valhein ที่เมายับกลับบ้านเสมอ

* หมดเงินไปกับเรื่องเสื้อผ้าหน้าผมเยอะมาก

* Violet มักใช้เงินจากรับจ้างไปช่วยเหลือเพื่อนเก่าที่ลำบาก

* Violet มักเล่าเรื่องสนุกสมัยเรียนให้ Butterfly ฟัง

* Violet คือชีวิตที่สนุกสุดคือตอนอยู่โรงเรียนทหาร

## ความสัมพันธ์

* **Valhein - เพื่อนร่วมรบ:** Valhein เป็นรุ่นน้องของ Violet สมัยยังเรียนอยู่ด้วยกัน และต่อมาทั้งคู่ยังคงเป็นนักล่าปีศาจด้วยกันอีก ทั้งสองไว้ใจกันและกันด้วยชีวิต

* **Butterfly - เพื่อนสนิท:** หลังจากที่ Violet ลาออกจากนักล่าปีศาจมาข้าร่วมกับสมาคมทหารรับจ้าง ก็มี Butterfly นี่แหละ ที่เธอมองว่าเป็นคู่แข่ง - เพราะว่าอันดับของ Butterfly มักจะอยู่เหนือกว่าเธอเสมอ

* **Bright - เพื่อน:** จากเหตุการณ์เสาวิญญาณทำให้ Violet และ Bright สนิทกันมากขึ้น แม้จะพึ่งรู้จักกันแต่ทั้งสองกล้าฝากชีวิตของตนไว้กับอีกฝ่าย แต่บางที Violet รู้สึกว่าแสงจากตัว Bright นั้นสว่างเกินไป

## เนื้อเรื่องเสริม

การฝึกล่าปีศาจ

ตอนนี้ Violet หงุดหงิดมาก เธอและ Valhein กำลังถูกปีศาจล้อมอยู่ไม่ไกลจากจุดเชื่อมต่อสู่โลก The Abyss พวกปีศาจชั้นต่ำกลุ่มนี้กลัวไฟ เลยได้แต่เดินวนอยู่รอบๆ สายตาของพวกมันเปล่งประกายสีเขียว รอจังหวะที่จะเริ่มโจมตี Violet รู้ว่าสถานการณ์จะเปลี่ยนไปในไม่ช้า ทันทีที่หัวหน้าปีศาจมาถึง พวกเขา 2 คนได้กลายเป็นอาหารเย็นของปีศาจในคืนนี้แน่

จริงๆ ตามความสามารถของเธอน่าจะพอต้านทานได้สักพัก แต่คนที่อยู่ตรงข้ามเธอนี่สิ... Violet มองไปยังชายหนุ่มหน้าตาดีที่นั่งเงียบมาสักพัก เจ้านี่เป็นเด็กเกเรประจำโรงเรียน สมัยที่เข้าเรียนแรกๆ มันปีนขึ้นปีนลงสร้างแต่ความวุ่นวาย จนกระทั่ง Violet ออกตัวมาสั่งสอน เขาถึงจะยอมหยุด ทั้งสองคนก็เลยกลายเป็นคู่อริหลังจากนั้น

เธอและ Valhein เป็นนักเรียนจากโรงเรียนทหารชั้นสูงแห่งสหพันธรัฐอิสระ ถ้านับรุ่นแล้ว Valhein ต้องเรียก Violet ว่ารุ่นพี่ ครั้งนี้เป็นแค่การออกฝึกซ้อมล่าปีศาจของโรงเรียน แต่ใครจะรู้ว่าจะกิดช่องรอยต่อเชื่อมสู่ The Abyss ขึ้นแถวนี้ นักเรียนต่างวิ่งหนีเอาตัวรอดจากปีศาจที่ผุดออกมาเรื่อยๆ กว่าทั้งคู่จะได้สติก็มาติดอยู่กลางทุ่งหญ้าทั้งคืนแล้ว

ถึง Valhein จะเป็นคนที่มีพรสวรรค์มาก แต่เขายังขาดประสบการณ์สู้รบจากสนามจริง Violet จึงได้แต่กอนหายใจแรงๆ Valhein ยังนั่งหน้าตายอยู่ "ไม่เคยคิดเลยว่าจะมาตายพร้อมแก" ยังแค้นเรื่องเก่าอยู่สินะ Violet เบาๆ "เห้อออ ชีวิตคนนี่ก็น่าตลกดีนะ"

Violet มองเห็นแสงโฟระยิบระยับโผล่ขึ้นในป่า คนมาช่วยแล้วแน่เลย! Violet ดีใจตาเป็นประกาย เธอได้ชักปืนออกมา 2 กระบอก ร้อมหันไปพูดกับ Valhein ว่า "เราจะลุยฝ่าออกไป จะได้ไปสมทบกับคนที่มาช่วย" และแล้วเธอก็ไม่รอคำตอบจาก Valhein เธอกระโดดม้วนตัวขึ้นหน้า ปาระเบิดมือใส่ศัตรูที่อยู่ใกล้ที่สุด ทันทีที่ระเบิดทำให้ชิ้นศพปลิวกระจายไปทั่ว ซากแขนขาของปีศาจเกือบกระเด็นมาโดนหัว Valhein

"เจ๊แกยังสายลุยเหมือนเดิมสินะ..." Valhein เช็ดเลือดออกจากหน้าและตามไปสมทบทันที ทันทีที่ทั้ง 2 ออกจากกองไฟ ทำให้ปีศาจพร้อมโจมตีใส่ทันที แต่ Violet ได้โยนระเบิดเข้ากองไฟ พลังจากระเบิดทำให้ไฟตกลงไปบนกองหญ้า ทุ่งหญ้าที่งียบสงบจึงถูกเปลี่ยนเป็นกองไฟขนาดใหญ่ ทำให้เหล่าปีศาจวิ่งหนีกันวุ่นไปหมด

"วู้วววว~!!!" เสียงร้องสนั่นลั่นฟ้า ทำให้ Violet ต้องมองหาต้นเสียง ซึ่งก็คือกองทัพปีศาจกลุ่มใหญ่กำลังมุ่งหน้ามาทางนี้ ตัวที่อยู่หน้าสุดมีรูปร่างคล้ายกับคน ซึ่งดูแล้วน่าจะเป็นตัวผู้นำ

"ซวยแล้ว..." Violet มองไปยังจุดที่เธอเห็นแสงไฟที่ซึ่งตอนนี้ได้หายไปแล้ว น่าจะเป็นกลุ่มนักเรียนที่เดินหลงอยู่ พอเห็นว่าสถานการณ์ทางนี้ไม่ดีก็ชิ่งหนีไปหมด

"พวกป๊อดเอ๊ย! " Violet ถอนหายใจที่ความหวังสุดท้ายหมดสิ้น นักเรียนพวกนี้ไม่เคยมีประสบการณ์ต่อสู้กับปีศาจกลุ่มใหญ่ ถึงแม้จะเป็นปีศาจชั้นต่ำก็เถอะ ไม่ใช่ทุกคนที่จะมีความสามารถกลายเป็นดาวเด่นในกองทัพทั้งที่ยังเรียนไม่จบแบบเธอ

"แผนล่ม... ท่าทางเหมือนจะต้องโดนกินก่อนเวลากำหนด" Violet คิดหนักและตัดสินใจดิ้นรนครั้งสุดท้าย เธอหันกลับไปบอก Valhein ว่า "ฉันจะอยู่ตรงนี้เพื่อถ่วงเวลาพวกมัน แกวิ่งหนีไปทางนั้นนะ มุ่งหน้าไปทิศเหนือ ฝากแกไปหากองทัพที่อยู่ใกล้ที่สุดมาช่วยฉันด้วย"

พูดยังไม่ทันขาดคำก็มีปีศาจที่อยู่ใกล้ๆ กระโดดมาหา Violet เธอจึงกลิ้งหลบไปอย่างรวดเร็วพร้อมกับยิงเหล่าปีศาจด้วยปืนใหญ่ ระหว่างนั้น Valhein ได้แต่ยืนงงว่าเธอไปหาปืนใหญ่มาจากไหน พลังจากปืนใหญ่ทำให้ปีศาจหวาดกลัว แม่ทัพปีศาจเห็นท่าไม่ดีจึง ส่งเสียงร้องเรียกรวมพลทำให้เหล่าปีศาจฮึกเหิม และวิ่งมาทางที่พวก Violet ยืนอยู่ แรงสั่นสะเทือนจากแรงวิ่งของเหล่าปีศาจทำให้ Violet แทบจะยืนไม่ได้

"รีบไปสิ!" Violet ตะโกนใส่ Valhein สีหน้าของเธอดูจริงจังมากกว่าทุกครั้ง

"ไม่อะ" Valhein กำมือแน่น และเดินไปอยู่ด้านของหน้า Violet

"ยังไงเธอก็เป็นผู้หญิง ฉันไม่ทิ้งเธอไว้คนเดียวหรอก" ผู้หญิงงั้นเหรอ? อยู่ๆ Violet ก็นึกถึงสมัยที่เธอเอา Valhein ไปห้อยหัวบนต้นไม้ ตอนนั้น Valhein โกรรจนหน้าแดง พร้อมชี้นิ้วใส่เธอแบบสั่นๆ

"แก แกมันไม่ใช่ผู้หญิง!" จังหวะตัดสินชีวิตทำให้การระลึกความหลังดูอบอุ่นขึ้นมา Violet ยักคิ้ว และยิ้มๆ

"แกแน่ใจหรอว่าจะมาวัดกับฉันตรงนี้ เราคุยกันด้วยความสามารถ คนเก่งกว่าได้อยู่ถ่วงเวลาที่นี่ คนอ่อนกว่าไปหาคนช่วย" Valhein รู้สึกอายมาก เขาอ้าปากเหมือนจะพูดอะไร แต่ก็พูดไม่ออก สักพัก Valhein พยักหน้าแรงๆ 2 ที "ก็ได้! ฉันจะรีบไปรีบกลับ เธอระวังตัวด้วยละ"

"ก็เชื่อฟังดีนี่..." Violet พยักหน้าแบบชอบใจ เธอตัดสินใจว่าถ้ารอดกลับไปจะดูแลรุ่นน้องคนนี้ให้ดีขึ้น... ถ้ารอดนะ Valhein หันหลังเดินกลับออกไปไม่กี่ก้าว แล้วก็หยุด

"มัวแต่รอไรอยู่เนี่ย" Valhein ยืนเกาหัว พูดเบาๆว่า "ก็ไม่มีไรมาก... เอ้อ โทษทีนะ สำหรับเรื่องเมื่อก่อน" Violet โบกมือแบบสบายๆ ตอบรับเบาๆ แล้วก็หันหลังวิ่งไปทิศทางของศัตรู

หลายปีต่อจากนี้ Valhein ยังจำภาพของคืนวันนั้นได้ คืนที่มีแต่ไฟลุกเต็มไปหมด ผู้หญิงร่างบางคนนี้วิ่งหายไปในกองปีศาจด้วยความมุ่งมั่น เธอไม่แม้แต่จะลังเล ความมืออาชีพของ Violet ทำให้ Valhein ยอมรับ

"นี่สินะที่ 1 ของโรงเรียน แต่ปกตินางซ่อนปืนใหญ่ไว้ตรงไหนกัน?" แม้ผ่านไปหลายปีหลังจากนั้น Valhein ก็ยังไม่เลิกถามคำถามนี้ ซึ่ง Violet มักจะยิ้มกรุ้มกริ่มแต่ไม่ตอบอะไร

## ชีวประวัติ

Violet เกิดในหมู่บ้านเล็กๆ แห่งหนึ่งแถวชายแดนสหพันธรัฐ และถูกฝากเลี้ยงไว้ที่บ้านของผู้เป็นน้าตั้งแต่สมัยเด็กๆ แต่ความสัมพันธ์ของเธอกับที่นั่นแย่มากพอสมควร ทำให้ Violet ต้องออกมาเร่ร่อนตามท้องถนนตั้งแต่อายุ 10 ปี ทำให้เธอถูกคัดเลือกจากครูฝึกของโรงเรียนทหาร และได้รับอนุมัติพิเศษเพื่อเข้าศึกษาด้วยอายุที่เด็กที่สุดในประวัติศาสตร์โรงเรียน Violet เป็นหญิงสาวผู้มีพรสวรรค์ด้านยิงปืนที่อารมณ์ดีและห้าวหาญ จึงทำให้เธอเป็นบุคคลโด่งดัง ซึ่งหลังจากนั้นได้รู้จักกับ Valhein ที่ถูกคัดเลือกพิเศษมาเหมือนกัน เมื่อเธออายุ 17 ปี เนื่องจากผลงานที่โดดเด่นจากการจำลองสงคราม เธอได้รับมอบเกียรติยศสูงสุดจากโรงเรียนทหาร รวมถึงคือมิตรภาพที่ดีจาก Valhein หลังจบการศึกษา เธอจึงปฏิบัติหน้าที่ในกองทัพล่าปีศาจและได้เลื่อนขั้นถึงผู้บังคับบัญชา เนื่องจากเธอก้าวก่ายการตรวจสอบคดีทุจริตในหมู่ข้าราชการ จึงถูกกดดันจากหลายฝ่าย ทำให้เธอจำเป็นต้องยื่นใบลาออกจากการเป็นทหารและมาเป็นทหารรับจ้างอิสระ ในขณะเดียวกัน เธอยังคงมีมิตรภาพที่ดีกับกลุ่มทหารล่าปีศาจ ซึ่งบางครั้งเธอยังเข้าร่วมปฏิบัติการกิจในฐานะคนนอก ในวันธรรมดาวันหนึ่ง Violet ได้รับมอบหมายการกิจให้นำลูกสาวคนเดียวของนักการเมืองชั้นสูงไปส่งที่โรงเรียนเวท มนต์เธอมิอาจรู้ว่าการรับการกิจครั้งนี้ จะทำให้ชีวิตเธอต่อจากนี้ถูกพัวพันข้าเหตุการณ์ใหญ่ในประวัติศาสตร์ และเธอจะได้เริ่มชีวิตผจญภัยครั้งใหม่หลังจากนี้

## เนื้อเรื่องเก่า

"กระสุนทุกนัดของข้าเตือนให้ผู้คนจดจำความโหดร้ายภายใต้การปกครองของ Darkness"

Violet วีรสตรีผู้สร้างชื่อในสงคราม War of Twilight กำลังเผชิญหน้ากับภัยคุกคามครั้งใหม่จากแวมไพร์ ซึ่งในครั้งนี้ไม่ได้มีเพียงแค่กงเล็บและคมเขี้ยวเท่านั้น แต่ยังรวมถึงแวมไพร์ที่พัฒนาร่างแล้วซึ่งเรียกว่า The Princes พวกมันสามารถควบคุมเวทย์มนต์ที่สังเคราะห์จากพลังแห่งธาตุต่างๆ เพื่อใช้ในการต่อสู้ มีเพียง Violet ซึ่งผ่านการฝึกฝนมาอย่างหนักยิ่งกว่าผู้ใดเท่านั้น ที่จะสามารถทนต่อมนต์ดำของแวมไพร์ที่พัฒนาร่างแล้วได้ พวกมันเกลียด Violet เป็นอย่างยิ่งและโจมตีเธอและกองกำลังของเธออย่างไม่หยุดหย่อนทำให้เธอจำเป็นต้องป้องกันตัว The Rose of Fate ซึ่งเป็นอาวุธคู่กายเธอในสงครามนับครั้งไม่ถ้วนก็ได้ถูกทำลายในศึกครั้งใหม่นี้ด้วยเช่นกัน เมื่อ Violet เห็นเพื่อนต้องตายไปทีละคน เธอรู้สึกเคียดแค้นและตั้้งใจว่าจะต่อสู้กับแวมไพร์เหล่านี้จนตัวตาย แม้ว่าเธอจะไม่มีอาวุธก็ตาม

"ถ้ามนุษย์เป็นอาหารของแวมไพร์ แวมไพร์ก็ต้องเป็นอาหารของมนุษย์เช่นกัน!"

## สกิล

### สกิล 1

 2
 3
 4
 5
 6

### สกิลอัลติเมท

 2
 3

## แนะนำ

### ไอเทม

War Boots
Claves Sancti
Broken Spears
Omni Arms
Fenrir's Tooth
Blade of Eternity

### รูน

**LV 3: Rage**
อัตราคริติคอล +1.6%
**LV 3: Spirit**
ความเร็วโจมตี +1%
ความเร็วเคลื่อที่ +1%
**LV 3: Dragon's Claw**
พลังโจมตี +0.9
เจาะเกราะ +6.4

### พลังแฝง

**Axe of Sacrifice**
สร้างความเสียหายเพิ่มขึ้น 3% และได้รับความเสียหายแรงขึ้น 2% (ฮีโร่ระยะใกล้ 1%)
**Blessing**
โบนัสอัตราคริติคอลจากไอเทม +16% โบนัสพลังเวทจากไอเทม +8%
**Holy Thunder**

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แก่ฮีโร่ศัตรู (คูลดาวน์ 8 วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Gunslinger**
ได้รับบัฟ Gunslinger 1 ครั้ง และสามารถสะสมเพิ่มได้โดยการ Kill หรือ Assist ซึ่งบัฟแต่ละครั้งจะเพิ่มพลังโจมตี 10 หน่วย และพลังเวท 15 หน่วย

## บทพูด

> บทพูดของสกินอื่น ดูที่: Violet/บทพูด
>
>

### เลือกฮีโร่

* **What are you pointing at?**: มองไปทางไหนอยู่น่ะ?

* **Aim, Fire**: เล็ง ยิง

* **You ready for this?**: แกเตรียมพร้อมแล้วหรือยังล่ะ?

### เกิดใหม่

* **Guess who's back:** ทายซิใครกลับมา

* **Min chongharan iwing** (มิน ชองฮาราน อีวิง): **We stronger together:** รวมกันเราอยู่

* **Shinizu ba vawhor!** (ชีนีซู บา วาวฮอร์!): **Adapt and overcome!:** ปรับตัวและก้าวข้ามขีดจำกัด!

* **Min naho n'athaparan ivawbanan** (มิน นาโฮ นาตาพารัน อีวาวบานาน): **We were made to survive:** เราเกิดมาเพื่ออยู่รอด

### ปกติ

* **Let me take the shot**: มาให้ฉันยิงซะดีๆ

* **I always find my mark**: ฉันหาเป้าของฉันเจอเสมอ

* **Hm... It's all skill**: หึ ฝีมือล้วนๆ เลยนะเนี่ย

* **Acquiring target**: พบตัวเป้าหมายแล้ว

* **I never miss a shot**: ฉันยิงไม่เคยพลาดเป้า

### ใช้สกิล

* **Forward!**: เดินหน้า!

* **Aim!**: เล็ง!

* **It's over!**: มันจบแล้ว!

* **Freeze!**: อย่าขยับ!

### ตาย

* **This... was unexpected...:** นี่มัน คาดไม่ถึงเลย...

### ได้บัฟ Dark Slayer

* **Hyeah! No sweat!:** ฮย่าห์! ยังไม่เสียเหงื่อเลย!

### สังหารต่อเนื่อง

* **Haha! Knock 'em all down!:**

* **Ha! Keep 'em comin'!:**

### ยั่วยุ

* **Say hello to my little friends, Lefty and Righty:**

## แกลเลอรี่

### Splash art

DefaultDefault (โมเดลใหม่)SharpshooterFieryAviatorColour BlastAqua SplasherFirst LoveDimension BreakerWedding DayDark LegionDemonic MorphedDarwin: BluebirdSprinter
### โมเดล

DefaultDefault (โมเดลใหม่)SharpshooterFieryAviatorColour BlastAqua SplasherFirst LoveDimension BreakerWedding DayDark LegionDemonic MorphedDarwin: BluebirdSprinter
### วิดีโอ

Garena RoV - Hero Spotlight- VioletGarena RoV - Violet New Legendary Skin- FieryGarena RoV - Violet New Epic Skin- AviatorGarena RoV - Violet New Skin- Colour BlastViolet New Skin- Aqua Splasherเล่นอย่าง Pro EP.26 BRAW.Toon สอนเล่น Violet ใน 7 นาที !!Violet New Skin- First LoveDimension Breaker Cinematic l หญิงสาวแห่งโลกแฟนตาซีViolet New Skin - Dimension Breakerเล่นอย่างโปร EP67 - กิตงาย สอนเล่น Violet ใน 8 นาทีSKIN Spotlight - Wedding Day VioletDark Legion Violet - SKIN SpotlightDemonic Morphed Violet ตัวแทนแห่งปีศาจและความมืด !!SKIN Spotlight - Demonic Morphed VioletDemonic Mophed Violet Cinematic - ตัวแทนจากความมืด พลังแห่งร่างปีศาจ !!เล่นอย่างโปร New Gen EP.9 - "TLN.Erez" สอนเล่น Violet !!SKIN Spotlight - Darwin Bluebird VioletDarwin- Tiger Hunter Zuka Cinematic - ได้เวลาออกปฏิบัติการ!!

## เกร็ดความรู้

* Violet นับเป็นฮีโร่ลำดับที่ 21 หรือก็คือเป็นฮีโร่ใหม่ตัวแรกของ RoV

* Violet เป็นหนึ่งในฮีโร่ที่มีสกินเยอะที่สุดร่วมกับ Butterfly และ Airi โดย Violet จะมีจำนวนสกินมากที่สุดในทุกปี นอกจากนี้ในปี 2020 Violet ยังมีบทบาทหลักๆ ราวกับเป็นนางเอกใน Comic และ Cinematic รวมถึงมีสกินที่เกี่ยวข้องกับเนื้อเรื่องหลักโดยตรง (Demonic Morphed) จนได้รับฉายา "ลูกรัก GM"

* ประโยคตอนได้ First Blood ของ Violet ที่พูดว่า **Hasta la vista!** เป็นภาษาสเปนที่แปลได้คร่าวๆ ว่า "แล้วพบกันไหม" ต่อมาคำนี้กลายเป็นที่รู้จักเมื่อมันถูกพูดโดย T-800 จากภาพยนตร์ฅนเหล็ก 2029 ภาค 2

* สกิน Sharpshooter ของ Violet เป็นโมเดลของตัวละคร **Jill Hera** (吉爾 · 赫拉, Jíěr hèlā) จากเกม **Age of Gunslingers** (枪神纪, Qiāng shén jì) ที่ TiMi Studio Group เคยได้เป็นแผนกพัฒนาก่อนหน้านี้

* ภาพ Splash art Default อันแรกของ Violet ก็ยืมมาจากเกม Age of Gunslingers เช่นกัน และตัวละครอีกตัวที่อยู่ในภาพมีชื่อว่า **Mina** (美娜, Měi nà) จากเกมเดียวกัน ซึ่งยืมมาเป็นต้นแบบให้ฮีโร่ Mina ใน RoV

## อ้างอิง

1. ↑ https://www.facebook.com/ROVTH/videos/696395303857255
2. ↑ https://www.facebook.com/ROVTH/posts/1947584852071621
3. ↑ https://www.facebook.com/ROVTH/videos/696395303857255
4. ↑ https://www.facebook.com/ROVTH/videos/696395303857255
5. ↑ https://www.facebook.com/ROVTH/videos/771786002984851
6. ↑ https://www.facebook.com/ROVTH/posts/847574715405979/
7. ↑ https://www.facebook.com/ROVTH/posts/904015126428604/
8. ↑ https://www.facebook.com/ROVTH/posts/1076160615880720/
9. ↑ https://www.facebook.com/ROVTH/posts/1252142558282524/
10. ↑ https://www.facebook.com/ROVTH/posts/1303343059829140/
11. ↑ https://www.facebook.com/ROVTH/posts/1345419188954860
12. ↑ https://www.facebook.com/ROVTH/posts/1343774799119299/
13. ↑ https://www.facebook.com/ROVTH/posts/1415812328582212/
14. ↑ https://www.facebook.com/ROVTH/videos/244413696565400
15. ↑ https://www.facebook.com/ROVTH/posts/1900408363455937/
16. ↑ https://www.facebook.com/ROVTH/posts/2081485308681574
17. ↑ https://www.facebook.com/ROVTH/posts/2127337350763036/

แทงค์
ไฟต์เตอร์
แอสซาซิน
เมจ
แครี่
ซัพพอร์ต